《庆清朝 其一 题王酉室半偈盦图》
清代·叶昌炽

青桂连蜷，一袈裟地，佛龛雕缕如新。白毫弹指非非，梦亦成尘。

赢得后来好事，一图分作两家春。今犹昔从来大隐，都住金门。

此日停云群从，论休承才调，数道君身。祖庭爱士，泃濡欲湿枯鳞。

苦叹焦桐未遇，殷勤为拂爨余痕。投珠恨，转成佳话，翻尽陈因。

作者简介：叶昌炽，字颂鲁，一字缘裻，号鞠裳，长洲人。光绪己丑进士，改庶吉士，授编修，历官侍讲。